Selgituseks siis - tugitoolide ja helge tuleviku suhtes. Tugitoolidele ja suure toa kardinatele panin mees "magama" kokku ligi 8000.- krooni, mis on meie pere jaoks hiiglama suur raha, aga ma tean, et ta sai ühest  metsamüügist suurema summa, seega - tema valik. Aga miks ta need ostis - mitte sugugi selleks, et meil kodus edaspidi parem ja kenam oleks, vaid sain ta jutust pikapeale ka selgust - nimelt tahab ta seda oma armukest peagi meie koju külla kutsuda (et noh on ju nii tore ja tark naine, kellega ma ilmtingimata pean kohtuma) ja tal hakkas lihtsalt selle naise ees häbi, et ta pole meie suures toas suutnud 20 aasta jooksul kordagi remonti teha või midagi uut sinna muretseda… Selle summa võrdluseks võin veel öelda, et  jõulukingitusteks sain mina ja mu mõlemad pojad sel aastal mehelt igaüks 100.- krooni ja see on kogu meie abielu jooksul kõige väärtuslikum kingitus, mis ma tema käest olen saanud. Vot nii on meie majas väärtused paigas…